CELEX: 22010D0079
Language: lv
Date: 2010-06-11 00:00:00
Title: EEZ Apvienotās komitejas Lēmums Nr. 79/2010 ( 2010. gada 11. jūnijs ), ar ko groza EEZ līguma 31. protokolu par sadarbību īpašās jomās, kas nav četras pamatbrīvības

16.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 244/39
            
         EEZ APVIENOTĀS KOMITEJAS LĒMUMS
   Nr. 79/2010
   (2010. gada 11. jūnijs),
   ar ko groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2009. gada 4. decembra Lēmumu Nr. 159/2009 (1).
            
         
               (2)
            
            
               Lai Līgumā iekļautu tiesību aktu kopumu par Eiropas vienoto gaisa telpu un ņemot vērā SESAR projekta būtisko nozīmi īstenošanas pasākumu turpmākā attīstībā minētajā jomā, kā arī ņemot vērā EBTA valstu līdzdalību projekta publiskajā finansēšanā ar Septītās pētniecības un attīstības pamatprogrammas starpniecību, ir lietderīgi sekmēt Līguma Līgumslēdzēju pušu atbilstošu sadarbību jautājumos, uz kuriem attiecas SESAR kopuzņēmuma darbība, un iekļaut Padomes 2008. gada 16. decembra Regulu (EK) Nr. 1361/2008, ar kuru groza Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (2), lai veicinātu EBTA dalībvalstu ieinteresēto aprindu līdzdalību SESAR projektā.
            
         
               (3)
            
            
               Tādēļ jāgroza Līguma 31. protokols, lai varētu notikt šāda paplašināta sadarbība,
            
         IR NOLĒMUSI ŠĀDI.
   1. pants
   Līguma 31. protokola 1. panta 8.b punkta (Pētniecība un tehniskā attīstība) 1. zemsvītras piezīmei pievieno šādu tekstu:
   “, kurā grozījumi izdarīti ar:
   
               —
            
            
               
                  32008 R 1361: Padomes 2008. gada 16. decembra Regulu (EK) Nr. 1361/2008 (OV L 352, 31.12.2008., 12. lpp.).”
            
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (3) vai EEZ Apvienotās komitejas 2010. gada 11. jūnija Lēmuma Nr. 78/2010 (4) spēkā stāšanās dienā atkarībā no tā, kura no šīm dienām ir pēdējā.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 11. jūnijā
      
         
            EEZ Apvienotās komitejas vārdā –
         
            priekšsēdētājs
         
         Alan SEATTER
      
   
   
      (1)  OV L 62, 11.3.2010., 65. lpp.
   
      (2)  OV L 352, 31.12.2008., 12. lpp.
   
      (3)  Konstitucionālās prasības nav norādītas.
   
      (4)  Skatīt šā Oficiālā Vēstneša 37. lpp.